	
	

	ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ  ΜΑΓΝΗΣΙΑΣ
ΔΗΜΟΣ ΒΟΛΟΥ

ΔΙΕΥΘΥΝΣΗ: Οικονομικών Υπηρεσιών
ΤΜΗΜΑ: Ταμείου 

ΤΑΧ. Δ/ΝΣΗ: Πλατεία Ρήγα Φεραίου 

                         Βόλος, Τ.Κ: 38333

ΠΛΗΡΟΦΟΡΙΕΣ: Ελευθέριος Καραμανλάκης
ΤΗΛΕΦΩΝΟ: 2421350156 


	   Βόλος  26/10/2026
   Αρ. Πρωτ:  86668
               ΠΡΟΣ:    
              Πρόεδρο

   Δημοτικής Επιτροπής         


ΘΕΜΑ:   Καθορισμός γενικού, αντικειμενικού πλαισίου κριτηρίων για τη χορήγηση διευκολύνσεων τμηματικής καταβολής βεβαιωμένων οφειλών προς το Δήμο Βόλου, σύμφωνα με το άρθρο 513 του Ν. 5314/2026 (ΦΕΚ 103 Α΄/ 29-06-2026). 

Έχοντας υπόψη:
1. τις διατάξεις του άρθρου 513 του Ν. 5314/2026 (ΦΕΚ 103 Α΄/ 29-06-2026) περί Διευκόλυνσης Οφειλετών, 

2. τις διατάξεις της υπό παρ. Α.2 της παρ. Α’ του άρθρου πρώτου του Ν. 4152/2013 (ΦΕΚ 107 Α΄/9-5-2013), περί Πάγιας Ρύθμισης Ληξιπρόθεσμων Οφειλών,

3. τις διατάξεις του άρθρου 43 του Ν.4646/2019 (ΦΕΚ 201 Α' /12-12-2019) «Φορολογική μεταρρύθμιση με αναπτυξιακή διάσταση για την Ελλάδα του αύριο»

Εισηγούμαστε: 
Σύμφωνα με το άρθρο 513 του Ν.5314/2026 (φεκ 103 Α΄/29-6-2026): 

1. Οι κάθε είδους βεβαιωμένες οφειλές προς τους δήμους και τις περιφέρειες δύνανται, κατόπιν αίτησης των οφειλετών, πριν ή μετά τη λήξη της προθεσμίας καταβολής αυτών, να ρυθμίζονται και να καταβάλλονται σε δύο (2) έως σαράντα οκτώ (48) μηνιαίες δόσεις. Κατά τα λοιπά για την εφαρμογή της παρούσας εφαρμόζονται αναλογικά οι διατάξεις της υποπαρ. Α.2 της παρ. Α’ του άρθρου πρώτου του ν. 4152/2013 (Α’ 107), που ισχύουν για την υποπερ. (ii) της περ. 1α αυτής. 

2. Με αιτιολογημένη απόφαση του δημοτικού συμβουλίου, αντίστοιχα, καθορίζεται γενικό, αντικειμενικό πλαίσιο κριτηρίων για τον προσδιορισμό του αριθμού των δόσεων της παρ. 1, το οποίο εφαρμόζεται ομοιόμορφα σε όλες τις αιτήσεις ρύθμισης. Στα κριτήρια λαμβάνονται ιδίως υπόψη το ύψος της οφειλής, η παλαιότητα αυτής και η συνέπεια του οφειλέτη σε τυχόν προηγούμενες ρυθμίσεις, καθώς και κάθε άλλο αντικειμενικό και ποσοτικώς προσδιορίσιμο στοιχείο σχετικό με την εξυπηρέτηση της οφειλής. 

3. Αρμόδιο όργανο για την παροχή των διευκολύνσεων της παρ. 1 και τη ρύθμιση είναι ο ταμίας για βασική οφειλή ποσού έως πενήντα χιλιάδες (50.000) ευρώ, η δημοτική ή περιφερειακή επιτροπή, αντίστοιχα, για βασική οφειλή ποσού μεγαλύτερου των πενήντα χιλιάδων (50.000) ευρώ και έως εκατόν πενήντα χιλιάδες (150.000) ευρώ και το δημοτικό ή περιφερειακό συμβούλιο, αντίστοιχα, για βασική οφειλή ποσού μεγαλύτερου των εκατόν πενήντα χιλιάδων (150.000) ευρώ. 

Η απόφαση του αρμόδιου οργάνου της παρούσας για την υπαγωγή σε ρύθμιση και τον αριθμό των δόσεων είναι αιτιολογημένη, με ρητή αναφορά στα κριτήρια του πλαισίου της παρ. 2. 

4. Ειδικά για τους δικαιούχους του Ελάχιστου Εγγυημένου Εισοδήματος των άρθρων 235 του ν. 4389/2016 (Α’ 94) και 29 του ν. 4659/2020 (Α’ 21), με απόφαση του δημοτικού ή περιφερειακού συμβουλίου, αντίστοιχα, η οποία λαμβάνεται με την απόλυτη πλειοψηφία του συνολικού αριθμού των μελών του, δύναται να αποφασίζεται η μείωση ή διαγραφή των τόκων και προσαυξήσεων εκπρόθεσμης καταβολής και των προστίμων, καθώς και η διαγραφή έως ποσοστού πενήντα τοις εκατό (50%) της κύριας οφειλής. 

5. Από το παρόν εξαιρούνται οι οφειλές από συμβάσεις. 

6. Ειδικό πλαίσιο ρύθμισης για δικαιούχους του Ελάχιστου Εγγυημένου Εισοδήματος

Οι δικαιούχοι του Ελάχιστου Εγγυημένου Εισοδήματος δικαιούνται να υπαγάγουν τις οφειλές τους σε ρύθμιση έως σαράντα οκτώ (48) δόσεων, χωρίς ειδικότερες αναπροσαρμογές, με την υποχρεωτική τήρηση ελάχιστου ποσού μηνιαίας δόσης ύψους τριάντα ευρώ (30,00 €).

Τυχόν μείωση ή διαγραφή οφειλής, κατ’ εφαρμογή της παρ. 4 του άρθρου 513 του ν. 5314/2026, αποφασίζεται αυτοτελώς από το Δημοτικό Συμβούλιο, με την απαιτούμενη απόλυτη πλειοψηφία του συνολικού αριθμού των μελών του. Στην περίπτωση αυτή, ο υπολογισμός των δόσεων πραγματοποιείται επί του εναπομένοντος υπολοίπου της οφειλής.

7. Έναρξη εφαρμογής του πλαισίου ρύθμισης

Το θεσπιζόμενο πλαίσιο ρύθμισης εφαρμόζεται επί των αιτήσεων που υποβάλλονται από την έναρξη ισχύος της σχετικής απόφασης, μετά την ολοκλήρωση των προβλεπόμενων νόμιμων διατυπώσεων δημοσιότητας.

Η εφαρμογή του νέου πλαισίου δεν επιφέρει μεταβολή των ήδη ενεργών ρυθμίσεων, ελλείψει ειδικής νόμιμης βάσης που να προβλέπει διαφορετικά.

Κατόπιν τούτων και με στόχο τη διασφάλιση της εισπραξιμότητας των εσόδων του Δήμου εισηγούμαστε, σύμφωνα με τις προβλέψεις του άρθρου 513 του Ν. 5314/2026, τα ακόλουθα:

1. Οι κάθε είδους βεβαιωμένες οφειλές προς τον Δήμο Βόλου δύνανται, κατόπιν αίτησης των οφειλετών, πριν ή μετά τη λήξη της προθεσμίας καταβολής αυτών, να ρυθμίζονται και να καταβάλλονται σε δύο (2) έως σαράντα οκτώ (48) μηνιαίες δόσεις

2. Αρμόδιο όργανο για την παροχή των διευκολύνσεων και τη ρύθμιση για βασική οφειλή ποσού έως πενήντα χιλιάδες (50.000€) ευρώ είναι ο ταμίας

3. Αρμόδιο όργανο για την παροχή των διευκολύνσεων και τη ρύθμιση για βασική οφειλή ποσού μεγαλύτερου των πενήντα χιλιάδων ευρώ (50.000€) και έως εκατόν πενήντα χιλιάδες ευρώ (150.000€) είναι η Δημοτική Επιτροπή 

4. Αρμόδιο όργανο για την παροχή των διευκολύνσεων και τη ρύθμιση για βασική οφειλή ποσού μεγαλύτερου των εκατόν πενήντα χιλιάδων ευρώ (150.000) είναι το Δημοτικό Συμβούλιο.

5. Το ελάχιστο ποσό μηνιαίας δόσης ανέρχεται στα τριάντα ευρώ (30,00 €)

6. Ρυθμίζονται βεβαιωμένες οφειλές ύψους εξήντα ευρώ (60,00€) και άνω

7. Ο ανώτερος αριθμός μηνιαίων δόσεων δεν δύναται σε καμία περίπτωση να υπερβαίνει το όριο των σαράντα οκτώ (48).

8. Για τον προσδιορισμό του μέγιστου αριθμού των δόσεων σύμφωνα με τις διατάξεις του άρθρου 513 του Ν. 5314/2026, λαμβάνοντας υπόψη το ύψος της οφειλής (κύρια οφειλή και τυχόν προσαυξήσεις) προτείνεται η ακόλουθη κλίμακα: 

Α) για οφειλές από 60,00€ έως 300,00€:  έως 8 μηνιαίες δόσεις

Β) για οφειλές από 300,01€ έως 600,00€: έως 16 μηνιαίες δόσεις

Γ) για οφειλές από 600,01€ έως 1.000,00€: έως 24 μηνιαίες δόσεις

Δ) για οφειλές από 1.000,01€ έως 2.000,00€: έως 32 μηνιαίες δόσεις

Ε) για οφειλές από 2.000,01€ και άνω:  έως 48 μηνιαίες δόσεις

9. Λαμβάνοντας υπόψη την παλαιότητα της οφειλής σύμφωνα με τις διατάξεις του άρθρου 513 του Ν. 5314/2026 και με στόχο  την ενίσχυση της εισπραξιμότητας εκκρεμών οφειλών παλαιότερων ετών προς τον Δήμο Βόλου προτείνεται στην περίπτωση που ποσοστό μεγαλύτερο του 50% της συνολικής οφειλής αφορά σε χρέη που βεβαιώθηκαν προγενέστερα της τελευταίας τριετίας από την ημερομηνία υποβολής της αίτησης, ο αριθμός δόσεων αυξάνεται κατά τέσσερις (4) δόσεις. 

10. Λαμβάνοντας υπόψη τη συνέπεια του οφειλέτη σε τυχόν προηγούμενες ρυθμίσεις σύμφωνα με τις διατάξεις του άρθρου 513 του Ν. 5314/2026 και με στόχο τη διασφάλιση της αρχής της ίσης μεταχείρισης των οφειλετών, ώστε να αποτρέπεται η δημιουργία συνθηκών άνισης αντιμετώπισης εις βάρος των συνεπών οφειλετών έναντι εκείνων που παρουσιάζουν συστηματική καθυστέρηση στην εκπλήρωση των οικονομικών τους υποχρεώσεων, προτείνεται ο αριθμός των δόσεων να μειώνεται κατά τέσσερις (4), εφόσον ο αιτών έχει απολέσει, εντός της τελευταίας τριετίας από την ημερομηνία υποβολής της αίτησης, προηγούμενη ρύθμιση οφειλών που περιλαμβάνονται στην αιτούμενη ρύθμιση. 

11. Σε περίπτωση συνδρομής αμφότερων των κριτηρίων, δεν εφαρμόζονται ούτε ευεργετικές ρυθμίσεις ούτε αντικίνητρα, αλλά τηρούνται οι προβλεπόμενοι βασικοί όροι ρύθμισης.

12. Για τη διαδικασία υπαγωγής σε ρύθμιση, τους όρους και τις προϋποθέσεις τήρησης ή απώλειας αυτής εφαρμόζονται ρητά και αναλογικά οι ισχύουσες διατάξεις της υπό παρ. Α.2 της παρ. Α’ του άρθρου πρώτου του ν. 4152/2013 (Α’ 107), όπως έχουν τροποποιηθεί με το άρθρο 43 του ν.4646/2019.

13. Από το παρόν εξαιρούνται οι οφειλές από συμβάσεις.

